বিহারী ও বাঙালিদের ভেতর সাম্প্রদায়িক নৃশংসতার কারণ হিসেবে যা উল্লেখ করা হয় তা হল বাঙালিদের রাষ্ট্র ভাষা হিসেবে উর্দুর বিরোধীতা করা যার ফলাফল বাংলা ভাষা আন্দোলন এবং অর্থনৈতিক নিম্নগতি। পূর্বপাকিস্তানের অপেক্ষাকৃত ধর্মনিরপেক্ষ মনোভাব দুই সম্প্রদায় ও দেশের দুই অঞ্চলের মধ্যে উত্তেজনা বাড়িয়ে দিয়েছিল। ১৯৭০ সালের সাধারন নির্বাচনে বিহারীরা আওয়ামী লীগকে (বাঙালিদের সানন্দ সমর্থিত) বাদ দিয়ে প্রধানত পশ্চিম পাকিস্তান মুসলিম লীগকে  সমর্থন করেছিল এবং মুক্তিযুদ্ধে বিচ্ছিন্নতাবাদ-বিরোধী সক্রিয় ভূমিকা পালন করেছিল। অবিচ্ছিন্ন পাকিস্তান সময়ে (১৯৪৭-৭১), তারা তাদেরকে পশ্চিম পাকিস্তানী বলে পরিচয় দিত।

সশস্ত্র প্যারামিলিশিয়া গ্রুপ যেমন আল-শামস, রাজাকার এবং আলবদরে (বাঙালি জাতিয়তাবাদী মানুষ, সাধারন মানুষ, ধর্মিয় ও সংখ্যালঘু জাতিগোষ্ঠির বিরুদ্ধে গনহত্যার জন্য দায়ী) সংখ্যাগরিষ্টরুপে অন্তর্ভুক্ত হয়ে ১৯৭১ সালে বাংলাদেশের স্বাধীনতা যুদ্ধের সময় পাকিস্তানের সশস্ত্র বাহিনীকে বিহারীরা সমর্থন করেছিল। স্বাধীন গবেষকদের অনুমান করা মৃতের সংখ্যা সংবাদ মাধ্যম, যেমন বিবিসি, প্রকাশ করেছে যা ২০০০০০ থেকে ৫০০০০০ এর ভেতর। আরজে রুমেল ও ম্যাথু হোয়াইট এর হিসাবে সাধারন বাঙালির মৃতের সংখ্যা ১.৫ মিলিয়ন। হামুদুর রহমান কমিশনের রিপোর্ট মতে, পাকিস্তানিদের হিসাবে মৃতের সংখ্যা ২৫,০০০।

বাঙালিদের মধ্যে অসন্তোষ জাগিয়ে, বিহারীরা প্রতিহিংসার লক্ষে পরিণত হয়েছিল। মাইনোরিটিস এট রিস্ক প্রোজেক্ট বিহারী হত্যার সংখ্যা ১০০০ উল্লেখ করেছে; যদিও আরজে রুমেল সংখ্যা প্রায় ১,৫০,০০০ উল্লেখ করেছেন।

বাঙালি প্রতিহিংসার আরেকটি কারণ পাকিস্তান সেনাবাহিনীর সাথে বিহারিদের সহযোগিতা, যারা বাংলাদেশের স্বাধীনতা যুদ্ধের সময় বাঙালিদের গণধর্ষনে অংশ নিয়েছিল। সুসান ব্রনমিলার যুদ্ধের সময় পাকিস্তান সেনাবাহিনী ও তাদের সহযোগীদের দ্বারা ধর্ষনের স্বীকার নারী ও শিশুর সংখ্যা ২,০০,০০০ থেকে ৪,০০,০০০  বলে  হিসাব করেছেন।

অবাঙালি হত্যার সংখ্যা বাঙালিদের মতে ১০০০ থেকে হাওয়াই বিশ্ববিদ্যালয়ের ইতিহাসবিদ আরজে রুমেলের মত ১,৫০,০০০ পর্যন্ত ওঠানামা করে, আন্তর্জাতিক হিসাব ১০০০ থেকে ২,০০,০০০ পর্যন্ত ওঠানামা করে। প্রধানত মুক্তিবাহিনীর বাঙালি পুরুষরা যুদ্ধের সময়  ও পরে বিহারী নারীদের ধর্ষন ও নির্যাতন করেছিল।

পাকিস্তান সরকারের প্রকাশিত শ্বেতপত্র মতে আওয়ামী লীগ ৩০,০০০ বিহারী ও পশ্চিম পাকিস্তানিদের হত্যা করেছিল। বাঙালি জনতা প্রায়ই ম্যাচিটি ও বাশের লাঠি নিয়ে সশস্ত্র থাকত।

চট্টগ্রামে বাঙালি জনতা ৩০০ বিহারীকে হত্যা করেছিল। এই গণহত্যাকে পাকিস্তান সেনাবাহিনী বাঙালি জাতীয়তাবাদি আন্দোলনের বিরুদ্ধে শুরু করা অপারেশন সার্চলাইটের যথার্থতা হিসেবে ব্যবহার করেছিল। যশোর, পঞ্চবিবি ও খুলনায় (যেখানে ১৯৭২ এর মার্চে, ৩০০ থেকে ১০০০ বিহারিকে হত্যা করা হয়েছিল এবং তাদের দেহ নিকটবর্তী নদীতে ফেলে দেওয়া হয়েছিল) বিহারী হত্যা হয়েছিল।

২০১৪ কালসি সংঘর্ষ
পটভূমি
ইতিহাস
শরনার্থী সংকট